Shebaa-gardane

Shebaa-gardane (arabisk مزارع شبعا, Mazāri‘ Šib‘ā; hebraisk חוות שבעא, Havot Sheba‘a eller הר דוב, Har Dov) er eit lite, omstridd landområde på grensa mellom Libanon og Syria og dei israelskokkuperte Golanhøgdene. Området er kring 11 km langt og 2,5 km breitt. 

Striden om kven som eig Shebaa-gardane kom delvis frå det mislukka styret til det franske mandatet, og seinare det libanesiske og syriske styret, som ikkje klarte å trekkje grensa mellom Libanon og Syria. Dokument frå 1920- og 1930-åra indikerer at innbyggjarane då betalte skatt til den libanesiske staten. Frå tidleg i 1950-åra til Israel okkuperte Golanhøgdene i seksdagarskrigen var det i røynda Syria som regjerte over området.

I 1981 vart Shebaa-gardane annektert av Israel som ein del av Golanhøgdene, noko det internasjonale samfunnet ikkje har godtatt.Israeli views on Shebaa farms harden, BBC Regionen har opplevd mykje vald etter at Israel trekte seg ut av Libanon i mai 2000.Israel and Militants Trade Fire Across Lebanese Border, New York Times Hizbollah hevda at tilbaketrekkinga ikkje var fullført fordi Shebaa var på libanesisk - ikkje syrisk - territorium.Shebaa farms – nub of conflict Etter å ha studert 81 forskjellige kart, konkluderte Dei sameinte nasjonane med at det ikkje var noko bevis for at det fråflytta jordbrukslandet var libanesisk.Har Dov withdrawal not on the table Libanon har likevel ikkje gjeve opp kravet om territoriet. I august 2008 sa presidenten i Libanon, Michel Suleiman: «Nedteljinga for å frigjere resten av landet vårt har starta. Og i dag stadfestar eg at me vil nytte alle tilgjengelege og lovlege metodar til å oppnå dette målet».

Sjå òg
Den syriske okkupasjonen av Libanon

Kjelder

Denne artikkelen bygger på «Shebaa farms» frå ,  den 24. mars 2014. 
 oppgav desse kjeldene:

Bakgrunnsstoff

Kategori:Den israelsk-libanesiske konflikten
Kategori:Libanesisk geografi
Kategori:Syrisk geografi
Kategori:Golanhøgdene
Kategori:Den fruktbare halvmånen
Kategori:Omstridde område i Israel
Kategori:Omstridde område i Libanon
Kategori:Omstridde område i Syria